Nú hafa yfir 15 þúsund Íslendingar skrifað undir kröfu um að 10 prósent af áfengisgjaldinu verði varið til að nýrra úrræða fyrir þolendur áfengis - og vímuefnavandans . " Það hefur verið stígandi í þessu . Söfnunin hefur staðið í nítján daga en á síðustu sex dögum hafa yfir fimm þúsund undirskriftir bæst við . Við finnum alls staðar fyrir miklum stuðningi og velvilja og vitum því að það eiga margar undirskriftir eftir að bætast við á næstu dögum , " segir Gunnar Smári Egilsson , formaður SÁÁ í tilkynningu um málið , en samtökin standa fyrir undirskriftasöfnuninni . Krafan byggir á mikilli þörf fyrir sérsniðin úrræði fyrir veikustu áfengis - og vímuefnasjúklingana , sem sumir eru á götunni en aðrir í úrræðum sem engan veginn henta stöðu þeirra . Að sögn Gunnars Smára má ætla að verst settu sjúklingarnar séu um 900 og að fólk sem leitar meðferðar en hefur ekki náð bata sé um 10 þúsund , en auka má mjög batalíkur þessa fólks með sérsniðinni eftirfylgni og virknirúrræðum . Talið er að um 5000 til 7000 börn búi við svo mikið álag á heimilum sínum vegna ofneyslu áfengis og vímuefna að heilsu þeirra stafi hætta af .